recursal/SuperWikiNEXT-32B huggingface dataset:
**Ta en mynt og la den vandre** (org. *Of Ducks, Dimes and Destinies*) er en Disney-tegneserie historie skrevet og tegnet av Don Rosa. Historien ble først utgitt i 1995, og handler om hvordan *lykketiøringen* først kom i onkel Skrues eie i 1877. 

Dette er kapittel 0 i Skrue McDucks liv og levnet.

Handling
--------

Mens de spiste hjemme hos Donald Duck, ber Ole, Dole og Doffen om at onkel Skrue McDuck forteller dem hvordan han fikk tak i hans aller første mynt - lykke-tiøringen. Skrue begynner å fortelle en historie om sitt tidlige liv når han pusset sko i Glasgow, cirka 1877. Men samtidig som han forteller denne historien, ser Magica fra Tryll på at han forteller denne historien, gjennom den magiske krystallkulen hennes. Hun øyner en mulighet til å reise tilbake i tid, og få tak i mynten hans. Hun handler raskt og bruker et magisk stearinlys for å sende seg selv til Glasgow, den dagen Skrue tjente hans aller første penger.

I Glasgow møter heksa snart Howard Rockerduck, fremtidig far til Rikerud, som leter etter en kone. For å imponere henne gir Rockerduck en haug mynter til en gruppe forbipasserende barn. Magica tror at ett av disse barna var Skrue McDuck. Hun forsøker å få tak i alle disse myntene, og oppdager den fremtidige lykke-tiøringen hans. Men dessverre for Magica har Matilda McDuck funnet mynten først, og Magica blir forhindret fra å stjele den fra henne. Matilda, sammen med søsteren sin Hortense McDuck, bestemmer seg for å gi mynten til faren deres.

Eksterne lenker
---------------

Om *Of Ducks, Dimes and Destinies* på nettstedet til Inducks
**Dataflytanalyse** er en teknikk for å samle informasjon om en mulig mengde med verdier som blir kalkulert på forskjellige steder av et dataprogram. Et dataprograms kontrollflytgraf blir benyttet for å bestemme hvilke deler av et dataprogram hvor en variabel får en spesiell tildelingsverdi. Denne informasjonen blir ofte brukt av kompilatorer, når de foretar optimalisering av et dataprogram. Et kanonisk eksempel på en dataflytanalyse er en oppnådd definisjon.

En enkel måte å utføre dataflytanalyser på er å sette opp dataflyt-ligninger for hver enkelt node av kontrollflytgrafen og løse ligningene ved å gjentatt kalkulere resultatet (utmatningen) av innmatningen lokalt i hver enkelt node inntil hele systemet stabiliseres, d.v.s. inntil det når et fikspunkt. Den generelle tilnærmelsen ble utviklet av Gary Kildall, mens han underviste ved Naval Postgraduate School.

Referanser
----------

1. ↑  «A Unified Approach to Global Program Optimization». *Proceedings of the 1st Annual ACM SIGACT-SIGPLAN Symposium on Principles of Programming Languages*: 194–206. 1973. doi:10.1145/512927.512945.

Litteratur
----------

* Aho, Sethi & Ullman: *Compilers - Principles, Techniques, and Tools* Addison-Wesley Publishing Company 1986.
**On-Line Encyclopedia of Integer Sequences** (**OEIS**) er en database for heltallsfølger, tilgjengelig på Internett. Den er et hyppig brukt hjelpemiddel i matematisk forskning.

Databasen
---------

Databasen inneholder beskrivelse av følger av heltall som har interesse innen matematikk. I desember 2006 inneholdt den informasjon om rundt 125 000 følger. Sammen med en definisjon av følgen finnes nøkkelord, litteraturhenvisninger, lenker til beslektede følger med mer.

Historie
--------

Neil Sloane begynte å samle heltallsfølger på 1960-tallet for å lette arbeidet sitt i kombinatorikk. Han offentliggjorde deler av databasen to ganger i bokform:

1. *A Handbook of Integer Sequences* (1973, ISBN 0-12-648550-X), med 2400 følger.
2. *The Encyclopedia of Integer Sequences* (1995, ISBN 0-12-558630-2), med 5487 følger.

Disse bøkene ble tatt i mot med begeistring, og etter den andre offentliggjøringen begynte andre matematikere å utfylle samlingen med nye tallfølger. Samlingen ble etterhvert for stor til at den kunne bli offentliggjort i bokform igjen, og da databasen inneholdt 16 000 følger, bestemte Sloane seg for å gjøre databasen tilgjengelig på Internett, først som en epostsørvis i 1995, og deretter som en websørvis i 1996. Etter dette har databasen vokst med rundt 10 000 følger i året.

Etter at Neil Sloane hadde hatt ansvaret for databasen i nesten 40 år, overtok en gruppe av redaktører den største delen av arbeidet i 2002, men Sloane er fremdeles øverste instans for hvorvidt en ny følge skal innlemmes i databasen eller ikke.

Eksterne lenker
---------------

* (en) Offisielt nettsted Rediger på Wikidata

* (en) OEIS – kategori av bilder, video eller lyd på Commons Rediger på Wikidata
Boeing 757.
**Boeing 757** er et transkontinentalt 2-motors jetfly produsert av Boeing. Flytypen ble utviklet i samarbeid med Eastern Airlines og British Airways som en erstatning for Boeing 727. Flytypen ble produsert i perioden 1983–2005. Mer enn 1 030 er fremdeles i kommersiell drift.

Boeing 757 ble også kapret av terrorister som fløy inn i vestsiden på The Pentagon og styrtet på et jorde nær Shanksville, Pennsylvania den 11. september 2001

Designmessig er 757 i stor grad bygget på samme måte som Boeing 767. Flyet er noe mindre og noe smalere, men mye av teknologien er den samme i de to flyene. For eksempel er førerkabinen tilnærmet identisk.

Flytypen er svært allsidig og brukes på en rekke svært forskjellige ruter, alt fra korte innenriksruter til transatlantiske flygninger. Rekkevidden gjør at flyet har blitt populært på «lange og tynne» ruter der passasjergrunnlaget ikke er stort nok for et større bredbuksfly.

Varianter
---------

Flytypen har blitt produsert i to varianter. **757-200** er kortere og har lengre rekkevidde enn **757-300**. Det var også planlagt en 757-100 variant, men denne ble aldri bygget.

Eksterne lenker
---------------

* Offisielt nettsted Rediger på Wikidata

* (en) Boeing 757 – kategori av bilder, video eller lyd på Commons Rediger på Wikidata

* (en) Boeing 757 – galleri av bilder, video eller lyd på Commons Rediger på Wikidata

| * v
* d
* r
Boeing-passasjerfly |
| --- |
| Propelldrevne | 
* 40
* 80
* 221
* 247
* 307
* 314
* 377

 |
| Jetdrevne | 
* 367-80
* 707
* 717
* 720
* 727
* 737
* 737 Max
* 747 (-8)
* 757
* 767
* 777
* 787

 |
| Under utvikling | 
* 777X

 |
| Foreslåtte | 
* Y1
* Y3

 |
| Ikke-utviklede | 
* 2707
* 7J7
* New Large Airplane
* Sonic Cruiser

 |


|  |  |
| --- | --- |
| Oppslagsverk/autoritetsdata | Store norske leksikon **·** Encyclopædia Britannica **·** GND **·** LCCN
 |
**Intelligence Corps** er en våpenart i British Army med ansvar for innhenting, analyse og distribusjon av militær etterretning, og også for kontraetterretning og sikkerhet.

Korpset ble først dannet i august 1914 og besto opprinnelig utelukkende av offiserer og deres tjenere. Under Den irske uavhengighetskrigen ble offiserer fra Intelligence Corps brukt i en mislykket operasjon for å nedkjempe Irish Republican Army. Kairo-gjengen besto i det vesentligste av offiserer fra Intelligence Corps. På Bloody Sunday i 1920 ble tolv av disse offiserene snikmyrdet på ulike adresser av Michael Collins’ «indre sirkel». På grunn av dette og andre lignende misgrep, ble Intelligence Corps oppløst i 1929.

Under annen verdenskrig, 19. juli 1940, ble et nytt Intelligence Corps opprettet ved Army Order 112, og har siden fortsatt å eksistere. British Army hadde vært uforberedt på å innhente etterretning for deployering til Frankrike. Korpset trente sine operatører i fallskjermhopping ved RAF Ringway, og de ble deretter sluppet over Frankrike som del av Special Operations Executive (SOE). Offiserer fra Intelligence Corps var involvert i opprettelsen av den svært effektive Long Range Desert Group, og korpsets offiser oberstløytnant Peter Clayton var en av fire grunnleggere av Special Air Service (SAS). Rundt 40 prosent av British Armys mannskap ved Bletchley Park var fra Intelligence Corps.

Referanser
----------

1. ↑  «Arkivert kopi» (PDF). Arkivert fra originalen (PDF) 7. august 2015. Besøkt 11. juni 2017.

Eksterne lenker
---------------

* (en) Intelligence Corps (United Kingdom) – kategori av bilder, video eller lyd på Commons Rediger på Wikidata
*Denne artikkelen omhandler det franske oversjøiske kollektivet Saint-Martin. For øya dette ligger på, se Saint Martin.*

**Saint-Martin** (offisielt **Collectivité de Saint-Martin**) er et fransk oversjøisk samfunn som ligger i Karibia. Saint-Martin består av den nordlige halvdelen av øya Saint Martin samt noen mindre omkringliggende øyer (den største av disse er Île Tintamarre). Den sørlige delen av øya, Sint Maarten, er et av de fire konstituerte landene i Kongeriket Nederlandene. Saint-Martin har 36 992 innbyggere (2014).

Geografi
--------

Saint-Martin er atskilt fra det britiske oversjøiske territoriet Anguilla av Anguillakanalen.

Befolkning
----------

Per 1. januar 2014 var folkemengden 36 992.

Politikk og regjering
---------------------

I mange år utgjorde Saint-Martin en kommune i Guadeloupe, som er et fransk oversjøisk departement og derfor del av Den europeiske union (EU). I 2003 stemte befolkninga på Saint-Martin for utskilling fra Guadeloupe for i stedet å bli et separat fransk oversjøisk samfunn. Den 9. februar 2007 godkjente det franske parlamentet et lovforslag som ga status som oversjøisk samfunn til Saint-Martin og (separat) naboøya Saint-Barthélemy. Den nye statusen trådte i kraft da lokalstyret blei valgt 15. februar 2007. Saint-Martin fortsatte å være en del av EU.

Før 2007 brukte Saint-Martin ISO 3166-1-koden GP (Guadeloupe). I oktober 2007 blei det oversjøiske samfunnet tildelt kodene MF (alfa-2), MAF (alfa-3) og 663 (numerisk).

Referanser
----------

1. ↑  978-Saint-Martin, Institut national de la statistique et des études économiques (Insee).
2. ↑  (9. desember 2003). «French Caribbean voters reject change». *Caribbean Net News*.
3. ↑  (9. februar 2007). «Saint-Barth To Become An Overseas Collectivity», s. 2. *St. Barth Weekly*.
4. ↑  (23. februar 2007). «Les élections du futur conseil territorial font débat Arkivert 18. desember 2009 hos Wayback Machine.». *NewMedia*.
5. ↑  ISO-nyhetsbrev. «Assignment of code elements for Saint Barthélemy and Saint Martin and update of France and other French Territories».

|  |  |
| --- | --- |
| Oppslagsverk/autoritetsdata | Store Danske Encyklopædi **·** VIAF **·** VIAF **·** GND **·** LCCN **·** BNF **·** BNF (data) **·** GeoNames **·** MusicBrainz
 |
**Vardebakkene** var et skihoppanlegg i Eidsberg kommune i Østfold. Det lå øst for Momarken, nord for Høytorp fort, og hadde fire hoppbakker med størrelse K64, K35, K20 og K10. Den største bakken var Østfolds største hoppbakke.

Den første hoppbakken på stedet ble bygd i 1948, med støtte fra alle idrettslagene i Eidsberg, Askim IF og Eidsberg og Askim kommuner. På 1980-tallet ble anlegget opprustet, og den største og de minste bakkene ble bygd. Det siste rennet i bakken ble holdt på slutten av 1980-tallet, og i årene etter var det lite aktivitet i anlegget, selv om det ble innkjøpt en snøkanon i 1998. Andelslaget Vardebakkene ble nedlagt i 2003. Dommertårnene ble nedbrent i januar 2006, og bakketårnene (stillasene) ble revet i 2009/10, etter at Eidsberg kommune hadde bevilget penger til rivingen.

Bakkerekorden i K64-bakken var ifølge nettstedet Skisprungschanzen-Archiv 64 meter.

Kilder
------

* Skisprungschanzen-Archiv: Mysen (engelsk, besøkt 26. mai 2012)
* Smaalenenes Avis: Vardebakkenes triste sorti (7. mars 2003, besøkt 26. mai 2012)
* Smaalenenes Avis: Dyrt å fjerne Vardebakkene (3. april 2003, besøkt 26. mai 2012)
* Smaalenenes Avis: Krangler om hopp-ruin (21. oktober 2008, besøkt 26. mai 2012)
* Smaalenenes Avis: Livsfarlig bakke rives (30. november 2009, besøkt 26. mai 2012)
* Idrettsanlegg.no: Vardebakkene K64[*død lenke*], K35[*død lenke*], K20[*død lenke*], K10

1. ↑  Søk på Idrettsanlegg.no
**Hamburger University** er opplæringsakademiet til McDonald’s, beliggende i Chicago i Illinois. Institusjonen, som er på 12 000 m², er bygget for å lære opp ansatte i McDonald’s innen ulike deler av restaurantdrift. Mer enn 80 000 daglige ledere, mellomledere og eiere fra McDonald’s-restauranter har gjennomgått opplæringen ved Hamburger University.

Frem til 2018 hadde Hamburger University en 32 hektar stor campus i Oak Brook i Illinois. Restaurantansatte får ca. 32 timer med opplæring i deres første måned hos McDonald’s og mer enn 5 000 ansatte går i opplæring ved Hamburger University hvert år. Per 2011 er rundt 275 000 personer uteksaminert fra Hamburger University.

I 2016 kunngjorde McDonald’s Corporation at selskapet ville flytte sitt amerikanske og globale hovedkontor inkludert Hamburger University fra sitt lengeværende hovedkvarter i Oak Brook til et nyoppført anlegg på en eiendom som tidligere huset Oprah Winfreys Harpo Studios i Chicago. Fra 2017 la McDonald’s ut for salg det meste av sin Oak Brook-campus.

Referanser
----------

1. ↑  «McDonald's: *Hamburger University*». Arkivert fra originalen 24. mai 2019. Besøkt 21. mai 2019.
2. ↑  Today: *McDonald's moving headquarters to downtown Chicago by 2018*[*død lenke*]
3. ↑  «Chicago Tribune: *McDonald's begins selling off Oak Brook property before headquarters move*». Arkivert fra originalen 26. mars 2019. Besøkt 21. mai 2019.

Eksterne lenker
---------------

* (en) Offisielt nettsted Rediger på Wikidata

* (en) Hamburger University – kategori av bilder, video eller lyd på Commons Rediger på Wikidata
**«You Only Move Twice»** er den andre episoden i den åttende sesongen av den animerte situasjonskomedien *Simpsons*. Episoden, som er skrevet av John Swartzwelder og regissert av Mike B. Anderson, ble sendt første gang 3. november 1996. Dens tittel refererer til James Bond-filmen *You Only Live Twice*, og mange elementer fra James Bond-filmer blir parodiert i episoden.

Greg Daniels hadde ideen til historien, som er bygd opp rundt tre viktige konsepter: familien flytter til en ny by; Homer får en ny og moderne sjef; og denne sjefen er, uten Homers viten, et ondt geni. Bart, Lisa og Marge har hver sine sekundære historiesettinger. Da andre og tredje kapittel i episoden fant sted i en ny by, Cypress Creek, måtte animatørene helt nye bakgrunnsbilder og skisser. Albert Brooks, i sin fjerde *Simpsons*-opptreden, var gjest i episoden og innehadde stemmen til Hank Scorpio, som er en av de mest populære figurene brukt en gang i *The Simpsons*. IGN betegnet «You Only Move Twice» som den beste av episodene i den åttende sesongen.

Handlingsreferat
----------------

På vei til jobb en morgen får Mr. Smithers tilbud om en jobb ved Globex Corporation, men han nekter å ta imot jobben. Senere får Homer Simpson tilbud om den samme jobben. Han informerer familien om at den nye jobben tilbyr mye bedre lønn, men dette innebærer også at familien må flytte til Cypress Creek. Familien motsetter seg flyttingen, men de ser på en video om det nye samfunnet, og ser at området er mye hyggeligere enn Springfield. De godtar etter hvert å flytte til Cypress Creek. Simpsons-familien pakker sammen, og forlater Springfield. 

Deres nye hjem ligger på Maple Systems Road 15201, og de blir snart introdusert for Homers nye sjef - Hank Scorpio. Han fremstår som den perfekte sjefen. I mellomtiden begynner Bart Simpsons ved skolen i området, Men han oppdager snart at hans nye klasse ligger langt over standarden for hans tidligere skole Springfield Elementary, og Bart blir sendt til en hjelpe-klasse. Lisa Simpson går en tur i naturen, og oppdager at hun er allergisk mot alt dyrelivet i nærheten av Cypress Creek. 

Marge Simpson forsøker å gjennomføre sine daglige gjøremål. Men det nye hjemmet deres gjør alt sammen automatisk, og Marge får ikke noe annet å gjøre i løpet av dagen enn å drikke masse vin. I løpet av Homers første arbeidsdag gir Scorpio ham en omvisning ved den nye bedriften. Men senere forsøker Scorpio å true FNs sikkerhetsråd,ved å si at de har 72 timer på seg til å levere en uspesifisert mengde gull. Men Homer er fullstendig uvitende om den nye sjefens ondskapsfulle tendenser, og Scorpios forsøk på å drepe en spion ved navn "Mr. Bont" med en laser. Over middag den dagen forteller Homer stolt til familien sin hvor fantastisk han har det på den nye jobben. Men han oppdager at resten av familien misliker Cypress Creek, og at de ønsker å reise tilbake til hjem-byen Springfield.

•
***Simpsons-episode*:** Liste · Kategori •
**Home Guard** var et væpnet hjemmevern som støttet British Army under annen verdenskrig. Det ble opprettet som Local Defence Volunteers (LDV) i 1940 og hadde 1,5 millioner lokale frivillige som ellers ikke kvalifiserte for militærtjeneste, slik som de som var for unge eller for gamle til å gjøre tjeneste i de regulære væpnede styrkene og de som hadde samfunnskritiske yrker. Foruten de som tjenestegjorde i de regulære væpnede styrker, politiet eller sivilforsvaret, var omkring én av fem menn frivillige. Deres rolle var å fungere som et sekundært forsvar i tilfelle landet ble invadert av Nazi-Tyskland.

Referanser
----------

1. ↑  Macksey, Kenneth. *Beda Fomm: The Classic Victory.* New York: Ballantine, 1971. 35. ISBN 0345024346.
2. ↑  DiNardo, Richard (2005). *Germany and the Axis Powers: From Coalition to Collapse*. Lawrence, Kansas: University Press of Kansas. s. 39. ISBN 0-7006-1412-5.

Eksterne lenker
---------------

* (en) Home Guard (United Kingdom) – kategori av bilder, video eller lyd på Commons Rediger på Wikidata
**Attorney General of California** er et politisk embede på delstatsnivå i California i USA. Embedsinnehaveren fungerer som den øverste justispolitiske myndighet, sjef for Californias justisdepartement og har i henhold til Californias grunnlov ansvar for å påse at lovene håndheves på en tilstrekkelig og ensartet måte. Embedets historie går tilbake til 1850.

Innehaveren velges direkte av innbyggerne i California, for en periode på fire år, og kan gjenvelges én gang.

Attorney general har hovedsakelig sivilrettslige og forvaltningsrettslige oppgaver. Hen behandler også straffesaker i ankeomgangen og straffesaker av generell betydning for delstaten.

Referanser
----------

1. ↑
2. ↑
3. ↑  «National Association of Attorneys General». *National Association of Attorneys General* **(engelsk)**. Besøkt 28. september 2023.

Eksterne lenker
---------------

* (en) Offisielt nettsted Rediger på Wikidata

* (en) Attorneys General of California – kategori av bilder, video eller lyd på Commons Rediger på Wikidata
**Markasitt** er et mineral som har kjemisk formel FeS2, og består altså av jern og svovel. Det tilhører mineralgruppen sulfider.

Markasitt blir dannet hydrotermalt, ved at væske renner gjennom vertsbergarten og løser opp enkelte element som igjen blir avsatt når væsken når et metningspunkt. Elementene som blir avsatt kan være Fe og S, som sammen kan danne mineralet markasitt. Markasitt er konsentrert i avgrensede soner, årer, der væske er blitt transportert gjennom vertsbergarten.

Markasitt danner messing-gule og litt grønne, rombiske krystaller. På grunn av jerninnholdet ruster det veldig lett og danner rustflekker i bergartene det finnes i.

Forekomster
-----------

Det er blitt rapportert langt færre funn av markasitt FeS2 enn den polymorfe varianten svovelkis FeS2. Markasitt er blitt funnet i oslofeltet ved Dalen-Kjørholdt gruver i Porsgrunn, som et sekundærmineral etter nedbrytning av magnetkis i Sauda, i Kautokeino og i vågan

Lignende mineraler
------------------

Kobberkis (Chalcopyritt) ligner på Markasitt, men har en litt sterkere gulfarge, fordi det også inneholder kobber. Kobberinnholdet gjør kobberkis mykere enn markasitt. Kobberkis har formelen: CuFeS2, dvs. mineralet inneholder kobber, jern og svovel. 

Magnetkis (Pyrrhotitt) ligner mye på grunn av fargen, men er mer bronsefarget. Magnetkis er et vanlig mineral i Norge og har formelen: FeS.

Arsenkis (Arsenopyritt) har også en annen strekfarge og er grå, litt metallisk. Arsenkis finnes i Norge, på Stord, Sulitjelma og i Trøndelag, og har formelen: FeAsS.

Svovelkis (Pyritt) har en lys gul, metallisk strekfarge, og mangler helt grønn farge. Svovelkis er oppbygd med en kubisk krystallform. Svovelkis som finnes i hele Norge ligner veldig på markasitt, og har samme formel FeS2.

Referanser
----------

1. ↑ . Stein«- Nyfunn av mineraler i Norge 2002-2003» Arkivert 1. desember 2008 hos Wayback Machine.
2. ↑ . Norges geologiske undersøkelse«- NGU rapport nr: 2004.029 side 13»
3. ↑ . Norges geologiske undersøkelse«- NGU Malmdatabasen: Forekomst nr.18 i Kautokeino (2011) kommune.» Arkivert 28. april 2016 hos Wayback Machine.
4. ↑ . Norges geologiske undersøkelse«- NGU Malmdatabasen: Forekomst nr.14 i Vågan (1865) kommune.» Arkivert 28. april 2016 hos Wayback Machine.

Eksterne lenker
---------------

* mindat.org

|  |  |
| --- | --- |
| Oppslagsverk/autoritetsdata | Store norske leksikon **·** Encyclopædia Britannica **·** Encyclopædia Universalis **·** NKC
 |
**Edgar Baltazar Barquín Durán** er en guatemalsk økonom og jurist. Han har siden oktober 2010 vært sentralbanksjef i Guatemalas bank (Banco de Guatemala).

Utdanning og yrkeskarriere
--------------------------

Barquín er utdannet statsautorisert revisor, advokat og notar. I tillegg har han to mastergrader; én i industriell ledelse og én i økonomisk merkantil jus. Han har også tatt høyere studier; innen pengepolitikk og sentralbankdrift ved Centro de Estudios Monetarios Latinoamericanos (CEMLA) i Mexico, innen økonomisk politikk ved IMF og Verdensbanken, og innen forsikring ved University of Hartford. 

Den 1. oktober 2010 overtok han som sentralbanksjef for Guatemalas bank, etter María Antonieta Del Cid Navas de Bonilla. Før dette hadde han jobbet 23 år i den guatemalske bankovervåkingsnemnda; *Superintendencia de Bancos* (SIB), blant annet som nemndas leder (*Superintendente de Bancos*). Han har også i en årrekke vært *Financial Risk Manager* i Grupo Financiero de Occidente.

Referanser
----------

1. ↑  Guatemalas bank - *Cronología de Autoridades del Banco de Guatemala: Presidentes, Vicepresidentes y Gerentes* , besøkt 28. september 2013.

Eksterne lenker
---------------

* La Escuela Bancaria de Guatemala - CV Edgar Baltazar Barquin Duran


|  |  |  |
| --- | --- | --- |
| Forgjenger:**María Antonieta Del Cid Navas de Bonilla** | **Sentralbanksjef for Guatemalas bank**(2010–) | Etterfølger:***Sittende*** |
**Industriell økologi** er studiet av material- og energiflyt i industrielle systemer. Den globale industrielle økonomien kan sees som et nettverk av industrielle prosesser som henter ressurser fra jorda og omformer disse ressursene til varer som kan bli kjøpt og solgt for å møte menneskehetens behov. Industriell økologi søker å kvantifisere materialflyten og dokumentere de industrielle prosessene som gjør at det moderne samfunnet fungerer. Industrielle økologister er ofte opptatt av innvirkningene som industriell aktivitet har på miljøet, som planetens tilgang på naturressurser og som problemene rundt avfallshåndtering. Industriell økologi er et ungt, men voksende og tverrfaglig forskningsfelt som kombinerer aspekter fra ingeniørvitenskap, økonomi, sosiologi, toksikologi og naturvitenskap. 

Industriell økologi har blitt definert som en «system-basert, tverrfaglig diskurs som søker å forstå oppførsel som oppstår i komplekse integrerte menneske/natur-systemer». Feltet tilnærmer seg tema om bærekraftighet ved å undersøke problemer fra flere perspektiver, vanligvis involverer det aspekter fra sosiologi, miljøvitenskap, økonomi og teknologi. Navnet kommer fra ideen om at natursystemene bør bli brukt som modell for å forstå hvordan vi skal designe bærekraftige industrisystemer.

Referanser
----------

1. ↑  Allenby, Brad (2006). «The ontologies of industrial ecology» (PDF). *Progress in Industrial Ecology*. Inderscience Enterprises Ltd. 3 (1/2): 28–40. doi:10.1504/PIE.2006.010039. Arkivert fra originalen (PDF) 14. desember 2013.
2. ↑  
Frosch, R.A.; Gallopoulos, N.E. (1989). «Strategies for Manufacturing». *Scientific American*. 261 (3): 144–152. doi:10.1038/scientificamerican0989-144.

|  |  |
| --- | --- |
| Oppslagsverk/autoritetsdata | Encyclopædia Britannica **·** NKC
 |
**Víctor Hugo Borja Morca** (født 18. juli 1912 i Guadalajara, død ukjent) var en meksikansk basketballspiller som deltok i de olympiske leker 1936 i Berlin.

Borja vant en olympisk bronsemedalje i basketball under OL 1936 i Berlin. Han var med på det meksikanske laget som kom på tredjeplass i basketturneringen. Det var første gang basketball var olympisk sport. Tjuetre lag deltok i turneringen, som ble avviklet i perioden 7. og 14. august. Mexico vant over Italia med 37–17 i kvartfinalen, men tapte semifinalen med 10–25 mot USA, som siden vant finalen. I bronsefinalen møtte de Polen, som Mexico slo med 26–12. Borja spilte alle sju kampene i OL-turneringen.

OL-medaljer
-----------

* 1936 Nazi-Tysklands flagg Berlin – Bronse Bronse i basketball Mexicos flagg Mexico

Referanser
----------

Eksterne lenker
---------------

* (en) Víctor Borja – Olympedia Rediger på Wikidata

* (en) Víctor Borja – Sports-Reference (OL-resultater – arkivert) Rediger på Wikidata

* (en) Víctor Borja – databaseOlympics.com (arkivert) Rediger på Wikidata

  


| * v
* d
* r
Mexicos herrelandslag i basketball under Sommer-OL 1936 |
| --- |
| Basketball | 
* Carlos Borja
* Víctor Borja
* Rodolfo Choperena
* Luis de la Vega
* Raúl Fernández
* Andrés Gómez
* Silvio Hernández
* Francisco Martínez
* Jesús Olmos
* José Pamplona
* Greer Skousen
* Hovedtrener: Alfonso de la Vega

 | Mexicos flagg |

|  |  |
| --- | --- |
| Oppslagsverk/autoritetsdata | VIAF **·** GND
 |
**Den ukrainske folkerepublikk** (ukrainsk: Українська Народна Республіка, *Ukrayins’ka Narodnia Respublika*, også **Den ukrainske nasjonale republikk** og **UNR** (УНР)), var en statsdannelse fra 1918 til 1921 i området omkring dagens Ukraina. 

Etter den russiske revolusjon prøvde flere politiske fraksjoner å skape en uavhengig ukrainsk stat. Den 28. juni 1917 opprettet ukrainske bolsjeviker og mensjeviker *Den ukrainske nasjonale republikk*, og erklærte uavhengighet fra Russland.

Den 20. november 1917 erklærte Ukraina seg som en autonom del av Den russiske sovjetiske føderative sosialistrepublikk. 
Bolsjevikene ønsket en føderasjon med den russiske sovjetrepublikken, men manglet bred folkelig støtte. Under en separat kongress deklarerte de opprettelsen av sovjetrepublikken Ukraina (Respublyka Rad Ukrajiny) den 25. desember 1917, som imidlertid også var uavhengig av Russland.

Den 22. januar 1918 ble deretter den ikke-kommunistiske ukrainske folkerepublikk, opprettet – også uavhengig av Russland. Mellom 27. januar og 1. mars 1918 ble landet okkupert av russerne, og internt fulgte en serie allianser mellom anarkister og paramilitære grupper av haydamaker.

Mellom 1. mars og 16. desember 1918 ble landet deretter okkupert av en allianse mellom Tyskland og Østerrike-Ungarn. Bolsjevikene ble fullstendig fordrevet fra Ukraina, og mellom 18. april og 20. november 1918 var den kommunistiske staten oppløst i samband med freden i Brest-Litovsk som sa la Ukraina i den tyske innflytelsessfæren, og den ukrainske stat ble opprettet. Etter Tysklands nederlag i første verdenskrig ble denne avtalen ignorert og den 14. desember 1918 ble deretter Den ukrainske folkerepublikk gjenopprettet. Mellom 18. desember 1918 og 8. april 1919 ble Odessa okkupert av de vestallierte. 

Den 6. januar 1919 ble Den ukrainske sosialistiske rådsrepublikk grunnlagt, for deretter å opphøre den 21. desember 1919. Under den polsk-sovjetiske krig (februar 1919 – mars 1921) kjempet Den ukrainske folkerepublikk og Den ukrainske sosialistiske sovjetrepublikk (Sovjet-Ukraina) på hver sin side. Etter krigen, den 7. mai 1921 ble imidlertid den ikke-kommunistiske delen av Ukraina absorbert av Den ukrainske sosialistiske sovjetrepublikk. Denne staten forble så et eget land i de neste 1,5 årene inntil den 30. desember 1922 hvor Den ukrainske sosialistiske sovjetrepublikk var en av de fire grunnleggende medlemmene av Sovjetunionen.

Presidenter
-----------

* Den første presidenten Mykhajlo Hrusjevskyj (1917 – 1918)Den første presidenten Mykhajlo Hrusjevskyj (1917 – 1918)
* Den andre presidenten Volodymyr Vynnytsjenko (1918 – 1919).Den andre presidenten Volodymyr Vynnytsjenko (1918 – 1919).

Se også
-------

* Den vest-ukrainske folkerepublikken
* Tsentralna rada

Eksterne lenker
---------------

* (en) Ukrainian People's Republic – kategori av bilder, video eller lyd på Commons Rediger på Wikidata

|  |  |
| --- | --- |
| Oppslagsverk/autoritetsdata | Encyclopædia Britannica **·** VIAF **·** GND **·** LCCN **·** NKC
 |
**Adjutant General's Corps** (**AGC**) er en våpenart i British Army med ansvar for administrasjon. AGC ble dannet 6. april 1992 gjennom en sammenslåing av flere ulike våpenarter:

* Army Legal Corps
* Corps of Royal Military Police
* Military Provost Staff Corps
* Royal Army Educational Corps
* Royal Army Pay Corps
* Women's Royal Army Corps
* stabskontorister i Royal Army Ordnance Corps
* kontorister i Royal Electrical and Mechanical Engineers

Struktur
--------

AGC er inndelt i fire avsnitt:

### Staff & Personnel Support Branch

Staff & Personnel Support (SPS) Branch er det største avsnittet i AGC og består av stabs- og personaltjenester som HR, økonomi, bokholderi og IKT-støtte til British Army, i fredstid og under operasjoner. Mannskapene i SPS tjenestegjør sammen med, og administrerer, alle avdelingene i British Army. Avsnittet sørger også for kontorstøtte til hovedkvarterer på alle nivåer inkludert diverse seksjoner i forsvarsdepartement i Whitehall og Permanent Joint Headquarters (PJHQ) ved Northwood Headquarters sammen med kolleger i Royal Navy og Royal Air Force.

#### Gurkha Staff and Personnel Support Company

I 2011 ble gurkha-kontorister og administrativt støttepersonell, som hadde tilhørt Royal Gurkha Rifles, samlet i én enkelt avdeling ved navn Gurkha Staff and Personnel Support Company (GSPS Coy). I samsvar med tradisjonene fra Queen's Gurkha Engineers, Queen's Gurkha Signals og Queen's Own Gurkha Logistic Regiment har GSPS Coy et beretmerke som kombinerer elementer fra både våpenarten (AGC) og Brigade of Gurkhas, der den inngår ved siden av alle andre gurkhaavdelinger i British Army.

### Provost Branch

Provost (AGC Pro) Branch forente to tjenestefelter som, til tross for at de ikke lenger er selvstendige våpenarter, har beholdt sine identiteter og beretmerker. Royal Military Police (RMP) er British Armys militærpoliti, mens Military Provost Staff (MPS) sørger for vakthold i militære fengsler. Den nyere tjenesten Military Provost Guard Service (MPGS) er også del av dette avsnittet.

### Educational Training and Services Branch

Educational Training and Services (ETS) Branch har oppgavene til det tidligere Royal Army Educational Corps, og består utelukkende av offiserer som driver med undervisning og opplæring av mannskaper.

### Army Legal Services

Army Legal Services (ALS) sørger for juridiske tjenester til alle nivåer i British Army. Avsnittet har beholdt beretmerket til det tidligere selvstendige auditørkorpset Army Legal Corps. ALS-personell er alle jurister og offiserer i British Army.

Referanser
----------

1. ↑
2. ↑
**Jørgen «Sissyfus» Skjulstad** (født 2. juli 1980), aka Center of the Universe, er en norsk låtskriver, musiker og multiinstrumentalist. Skjulstad er best kjent fra soloprosjektet Center of the Universe (som senere har utviklet seg til et større band). Han er også kjent som grunnlegger og åndelig veileder i det uavhengige plateselskapet Metronomicon Audio, samt som låtskriver, vokalist og gitarist i Now We've Got Members. Skjulstad har ellers spilt i en rekke band som Koppen, Hanny, Salvatore, Täppas Strepens og Truls and the Trees.

Skjulstad er også kjent for sine mange remixer. Gjennom sin karriere har han remixet artister som Magnus Moriarty, Jet Set Njet, Tøyen, Meta Forever og Koppen. I 2009 utga Metronomicon Audio samleplaten *Ether Force Unit Seven*; En samleplate som inneholdt mange av hans remixer. Tittelen på plata er et anagram på «Center of the Universe».

Diskografi
----------

**Center of the Universe**

* 2000 – *Previously unreleased*
* 2001 – *Darklow*
* 2001 – *Sellout*
* 2001 – *Bestboy electric*
* 2001 – *C.O.U. & Cyrano*
* 2002 – *Taking a nap with the Center of the Universe*
* 2003 – *Promotional copy*
* 2003 – *The … sounds of the Center of the Universe*
* 2004 – *Staying up all night with the Center of the Universe*
* 2005 – *Bellydance nation*
* 2006 – *Anachronisma*
* 2007 – *Simulacra*
* 2009 – *Apokryfa*
* 2009 – *Ether Force Unit Seven*
* 2010 – *Levitating Disk*
* 2012 – *Astral Harassment*
* 2012 – *Astral Adjustments*
* 2015 – *Limited Edition (Will Only Play Once)*
* 2017 – *Maxi Single - EP*
* 2018 – *Singing with the Center of the Universe*
* 2018 – *Selected Modulations*
* 2019 – *Expansion Pack*
* 2019 – *Unknown Album*

**Now We've Got Members**

* 2001 – *Curious Yellow*
* 2002 – *Le Jardin*
* 2004 – *Tiny disasters on/off*
* 2007 – *Then is Just Another Kind of Now*
* 2009 – *Repulsive Force*
* 2010 – *Cassette EP*
* 2012 – *Teleologies*

Eksterne lenker
---------------

Center of the Universe på Myspace
Now We've Got Members på Myspace
Metronomicon Audios offisielle nettsted

|  |  |
| --- | --- |
| Oppslagsverk/autoritetsdata | VIAF **·** LCCN **·** ISNI
 |
Steinsvannet
Hundlandsvannet
**Stigselvvassdraget** i Agder begynner i Birkenes kommune, i noen mindre tjern som drenerer til Langevann, 230 meter over havet. Total lengde på vassdraget er regnet til litt under 41 km fra Tvitjønna til fjorden ved Kaldvell øst i Lillesand. Nedbørsfeltets areal er ca. 75 km².

Fra Tvittjønna (242 moh.) og Langevann (230 moh.) renner **Stigselva** til Steinsvannet/Østervann (217 moh.). Dette vannet får også tilførsel fra Skrelletjenn (ca. 221 moh.) og fra Vestervann (222 moh.). Fra Østervann danner Stigselva kommunegrense mellom Birkenes og Grimstad, og renner gjennom Ålekjerrvann og noen mindre høler til Hundlandsvannet (183 moh.). En del mindre tjern og vann fra Grimstadsiden renner også ut i Hundlandsvannet. Deretter får elva vanntilførsel fra Beislandstjenna og Beislandsvannet (180 moh.). Gjennom flere mindre tjønn og høler når elva den stille flytende Storelona og Stigslelona (169 moh.) og videre til Lindvann (122 moh.).

Etter Lindvann krysser elva kommunegrensen mot Lillesand, først til Lille (84 moh.) og Store Eftevann (64 moh.). Etter utløpet herfra kalles hovedelva Grima eller **Grimeelva**. Grima renner vestover til eidet mellom Vestre- og Østre Grimevann. Begge disse vannene ligger på samme nivå (44 moh.).

Vestre Grimevann har også vanntilførsel fra Øvre Fjellvannet (69 moh.) og en del myrdrag og tjern på Birkenessiden av kommunegrensen, fra Budalstjønna, og fra Tvieidtjønna (som i flomtider renner ut både i Vestre og Østre Grimevann).

Ut i Østre Grimevann renner ellers bare vann fra Eftevannet, og fra noen mindre tjern, Skjebbetjønn, Ormetjønn, Svartetjønn og Kaldvelltjønnane.

Østre Grimevann har et areal på 3.94 km², og er klart det største vannet i vassdraget, fulgt av Vestre Grimevann, Steinsvannet/Østervann, Lindvannet, Beislandsvannet, Hundlandsvannet og Store Eftevann.

Det nederste stykket av vassdraget, mellom Østre Grimevann og Kaldvellfjorden har mange navn. Den er kjent som Stigselva, Stikselva, Grima, Kaldvella eller **Kaldvellelva**. Vassdraget var for en del år siden preget av sur nedbør og fiskedød, men kalking av vassdraget har ført til at fisken igjen er kommet tilbake. Lokal innsats fra kommunen og fra foreningen Skitt Fiske Lillesand har gjort elva og områdene langs den til et mye brukt rekreasjonsområde, til glede for lokalbefolkningen, turister og sportsfiskere i særdeleshet.

Stigselvvassdraget har lang historie for utnyttelse av vannkraften, gårdsmøller og kverner, sagbruk og tresliperier. Vassdraget ble i 1993 vernet mot kraftutbygging gjennom Verneplan IV for vassdrag.

Referanser
----------

1. ↑  «NVE Atlas». *Vassdrag – Nedbørfelt – Nedbørfelt til hav.*  Norges vassdrags- og energidirektorat. Besøkt 24. juli 2017
2. ↑  «020/1 Grimeelva». *nve.no*. Norges vassdrags- og energidirektorat. 15. juni 2021. Besøkt 15. oktober 2021.
**Arena Østfold** eller bare **«flerbrukshallen»** er en planlagt flerbruksarena, hvor Fredrikstad Ballklubb vil spille sine hjemmekamper når banen er ferdig. Arenaen vil ligge på Værste-området i Fredrikstad, inntil den nye Frederik II videregående skolen, som vil bli bygget samtidig.

Arkitektur og endelig tall og datoer er ennå ikke fastslått.

Bygg og funksjon
----------------

Navnet «Arena Østfold» er ikke endelig, men det har vært arbeidstittelen sammen med «flerbrukshallen» fra de innledende planleggingsfasene. Hallen blir primært kroppsøving-salen for Frederik II-elvene, med 13 salenheter og arenaen vil være på mellom 6.000 til 8.000 m². Dato for ferdigstillese av flerbrukshallen er ennå ikke fastsatt, da den skal bygges sammen med den nye videregående skolen, men byggingen skulle i utgangspunktet ferdigstilles i 2022 eller 2023. Det ser nå mørkt ut, etter at kommunen har stanset alle sine store investeringer inntil videre.

Tilskuerkapasiteten vil trolig ligge på mellom 750 til 3.000, og det skal bygges opp til tre håndballflater. Det skal tilrettelegges for at banen kan brukes til landskamper i både håndball og innebandy.

Se også
-------

* Arena Fredrikstad
* Kongstenhallen
* Fredrikstad stadion

Referanser
----------

1. ↑  «(+) Idrettsbygget ved ny Frederik II blir like stort som Kongstenhallen». *www.f-b.no* **(norsk)**. 22. september 2016. Besøkt 18. mars 2019.
2. ↑  «(+) Må stanse utbyggingsplaner for en milliard kroner: Alvorlig fare for en lengre utsettelse for Frederik II». *www.f-b.no* **(norsk)**. 5. mars 2019. Besøkt 18. mars 2019.
3. ↑  «Bred enighet om behovet for ny hall». *www.f-b.no* **(norsk)**. 11. oktober 2016. Besøkt 18. mars 2019.
4. ↑  «(+) Vil bygge Arena Østfold». *www.f-b.no* **(norsk)**. 21. september 2016. Besøkt 18. mars 2019.
**British Board of Film Classification** (**BBFC**) er en uavhengig ikke-statlig organisasjon som blir finansiert av den britiske filmindustrien og er ansvarlig for den nasjonale klassifiseringen av filmer i Storbritannia. Organisasjonen kan sammenlignes med det norske Medietilsynet[] og har et lovpålagt krav om å klassifisere videoer, DVD-er og videospill.

Videospill med bestemte temaer eller innhold (som for eksempel Grand Theft Auto-serien) må også sendes til BBFC å få en juridisk bindende vurdering. En slik vurdering skal gis på alle spill og filmer som inkluderer mye vold eller som oppfordrer til kriminell aktivitet vil gå fra BBFC til Video Standards Council. Andre videospill kan sendes inn ved utgiveren skjønn. Alle filmer og videospill som blir vurdert av BBFC mottar et sertifikat, sammen med råd til forbrukeren som gir detaljer som filmens referanser til sex, vold og grovt språk. Hvis et slikt sertifikat fastsetter at en film eller videospill bare er egnet for personer over en viss alder, kan kun de som over denne alderen kjøpe dette videospillet eller filmen. Å selge en film eller videospill med et alders-sertifikat til en person under denne alderen er ulovlig.

I perioden før og under den andre verdenskrig, var det en omfattende, men uoffisielt system av politisk sensur som ble iverksatt av BBFC etter anmodning fra britiske myndigheter. Kino var et kulturelt mektig masse-medium som lett kunne brukes til åpenlys propaganda etter myndighetenes ønske. Dette var ikke uvanlig i land som Sovjetunionen og i det nasjonalsosialistiske Tyskland. Den BBFC har også vurdert flere videospill. Normalt er disse er unntatt fra klassifisering, med mindre de skildrer menneskelig seksuell aktivitet, menneskelige kjønnsorganer eller grove voldshandlinger, i hvilket tilfelle forlagene er lovpålagt å sende spillet for å motta en klassifisering fra BBFC. En utgiver kan velge å sende inn et videospill for en klassifikasjon selv om de ikke er forpliktet til det.

I 2009 ble den japanske skrekkfilmen Grotesque nektet klassifisering av BBFC, noe som gjør den ulovlig å selge eller levere i Storbritannia. Ingmar Bergmans film *Smiles of a Summer Night* ble redigert for å fjerne det BBFC kalte utilslørt seksuelt eller provoserende språk. BBFC sin holdning ble gradvis mer liberal på 1960-tallet, og organisasjonen konsentrerte seg om å sensurere filmer som inneholdt grafisk sex og vold. Men dette forårsaket kontrovers på 1970-tallet da en rekke filmer som var populære i andre land, f.eks. The Texas Chain Saw Massacre, Straw Dogs og A Clockwork Orange ble utgitt i en usensurert versjon. Den 6. juni 2011, nektet BBFC å gi en klassifisering for skrekkfilmen The Human Centipede II – Full Sequence. Den forrige filmen i serien ble utgitt i en usensurert versjon med 18-års aldersgrense.

Eksterne lenker
---------------

* (en) Offisielt nettsted Rediger på Wikidata

* (en) British Board of Film Classification – kategori av bilder, video eller lyd på Commons Rediger på Wikidata

|  |  |
| --- | --- |
| Oppslagsverk/autoritetsdata | GND **·** LCCN **·** ISNI **·** BBC Things
 |


1. ↑   www.bbfc.co.uk, besøkt 16. september 2018[Hentet fra Wikidata]
Et utvalg ferrittkjerner (stor/liten torus og en med klemforbindelse). Alle her av mix 43.
En **ferrittkjerne** lages av det keramiske materialet ferritt (en jernoksid-forbindelse) og brukes som kjernemateriale i spoler, baluner, høyfrekvens-transformatorer, *common-mode*-spoler og lignende.

Det er veldig vanlig å finne ferrittkjerner som common-mode-spoler på strømledningen til forskjellige elektroniske apparater.

Ferrittkjerner produseres ved å blande forskjellige jernoksid-pulver sammen med bindemidler og blandingen varmes deretter opp og presses sammen før avkjøling. Denne prosessen kalles sintring. Blandingen som brukes benevnes ofte for en *mix* og for enkel klassifisering har forskjellige ferrittvarianter forskjellige såkalte *mix-nummer*.

En ferrittkjerne kan komme i forskjellige former. Torus-form (smultring) er en svært vanlig men effektiv form. Kjerner med klemforbindelse er praktiske når man ønsker å redusere common-mode-strømmer i en eksisterende kabel uten å koble den fra først.

Typer
-----

Kjerner med en relativ permeabilitet {\displaystyle \mu } mellom 20 og 850 lages stort sett av nikkel-sink-ferritter (NiZn). Kjerner med høyere relativ permeabilitet enn 850 lages av mangan-sink-ferritter. De fleste mixene leveres i mørk farge, og det kan derfor være umulig å skille dem uten å faktisk måle på dem.

Noen av de vanligst brukte ferrittmiksene for radioapplikasjoner er følgende:

### Mix 31

MnZn for undertrykking av EMI fra 1 MHz til 50 MHz

### Mix 43

NiZn for undertrykking av EMI fra 2 MHz til 60 MHz.

### Mix 61

NiZn for undertrykking av EMI fra 5 MHz til 200 MHz

Se også
-------

* Balun
* Elektromagnetisk forstyrrelse

Referanser
----------

1. ↑  «All About Ferrite». *Nuts and Volts Magazine* **(engelsk)**. Besøkt 4. januar 2021.
2. ↑  «Ferrite Mix Selection». *Palomar Engineers®* **(engelsk)**. Besøkt 4. januar 2021.

|  |  |
| --- | --- |
| Oppslagsverk/autoritetsdata | GND
 |
**Claus Severin Mørch** (født 3. april 1976 i Oslo) er en norsk fekter. Han konkurrerer for Bygdø FK. Han har bronse fra VM 2005 og er norsk mester individuelt 12 ganger.

Meritter
--------

Mørch ble verdensmester for ungdom 1993. Han hadde tatt VM-bronse to år tidligere, i 1991. Han vant bronse under jr-VM 1994. Han ble europamester og vant bronse under VM for junior 1995. Som senior vant han bronse under VM i 2005. Han har 12 individuelle titler fra senior-NM (1995, 1997–2007) og flere kongepokaler.

Medaljer i norske mesterskap
----------------------------

| Plassering | Øvelse | År |
| --- | --- | --- |
| Gull | Kårde | 1995, 1997, 1998, 1999, 2000, 2001, 2002, 2003, 2004, 2005, 2006, 2007 |
| Sølv | Kårde | 1996, 2008, 2011, 2013, 2014, 2015 |
| Bronse | Kårde | 2009, 2021, 2022 |

Familie
-------

Han er etterkommer etter eidsvollsmannen Ole Clausen Mørch som var hans tipptippoldefar. Mørch kommer fra en familie av fektere. Hans far, Claus Mørch jr. (f. 1947) ble norsk mester fire ganger. Også hans farfar Claus Mørch sr. var aktiv fekter og hans ett år yngre søster, Margrete Mørch (f. 1977), deltok i OL i 2000 og har 13 NM-titler. Hans fars søsken var også aktive fektere. Hans søster, Anne Cathrine Mørch (f. 1957), er 10 ganger norsk mester med florett og en gang med kårde. Ole Mørch (f. 1950) er to ganger norsk mester med florett.

Se også
-------

* Norgesmesterskapet i fekting

Referanser
----------

1. ↑  eidsvollsmenn.no: *Eidsvollsmennenes etterkommere*, hentet 28. juni 2014.

Eksterne lenker
---------------

* (en) Claus Severin Mørch – FIE Rediger på Wikidata
* (no) Claus Severin Mørch i Store norske leksikon

|  |  |
| --- | --- |
| Oppslagsverk/autoritetsdata | Store norske leksikon
 |
Denne artikkelen inneholder en liste over kilder, litteratur eller eksterne lenker, men enkeltopplysninger lar seg ikke verifisere fordi det mangler konkrete kildehenvisninger i form av fotnotebaserte referanser. Du kan hjelpe til med å sjekke opplysningene mot kildemateriale og legge inn referanser. Opplysninger uten kildehenvisning i form av referanser kan bli fjernet. Se Mal:Referanseløs for mer informasjon.
Sikkerhetsport og -gjerde inn til ISPS-området på Kullkranpiren på Nyhavna i Trondheim.
Cruiseskipet «Sea Princess» forlater Southampton-havnen, med gjerder synlig til høyre, som hindrer adgang til havnen i henhold til ISPS.
**International Ship and Port Facilities Security Code** (forkortet **ISPS**) er en utvidelse av SOLAS-konvensjonen om sikkerhet for personell og skip på sjøen. Den trådte i kraft i 2004 og angir hvilke ansvarsområder forskjellige parter har for å detektere og hindre sikkerhetstrusler mot skip og havner i bruk til internasjonal handel.

Eksterne lenker
---------------

* IMO – FAQ om ISPS-kode og maritim sikkerhet (engelsk)
* Europaparlamentet og rådets forordning nr. 725/2004 af 31. marts 2004 om bedre sikring af skibe og havnefaciliteter
* Forskrift om sikring av havner og havneterminaler mot terrorhandlinger mv.
Denne artikkelen mangler kildehenvisninger, og opplysningene i den kan dermed være vanskelige å verifisere. Kildeløst materiale kan bli fjernet. Helt uten kilder. *(10. okt. 2015)*

**Gult** er en farge som inngår i fargespekteret. Den gule delen av spekteret regnes omtrent fra 565 til 590 nanometer. Lyset fra Solen har en dominans av gult i forhold til andre bølgelengder. Gult er en av de tre grunnfargene i subtraktive fargesystemer. I estetikken regnes gult til de varme fargene.

Gulfarge kan betegne løgn i mytologiens verden. I Sørøst-Asia er gult en høyt aktet farge, og brukes i religiøs sammenheng innen både hinduismen og buddhismen, blant annet i munkedrakter. I Indonesia heter gult *kuning* eller *golkar*, og dette er også navnet på det tidligere regjeringspartiet til Suharto som bruker gule farger.

Flagg
-----

Gulfargen er mye brukt i flagg og andre kjennetegn fra hele verden og gjennom historien. En lang rekke land har idag lysere eller mørkere gult som en mer eller mindre dominerende farge i sine nasjonalflagg, for eksempel i Belgias, Jamaicas, Spanias og Ukrainas flagg. Gul er også en av fargene i Etiopias flagg, og derfra stammer én av to fargekombinasjoner som regnes som de panafrikanske fargene, som igjen brukes i en rekke andre flagg.

Våpenskjold og kommunevåpen
---------------------------

I våpenskjold skal gul farge normalt være å forstå som en gjengivelse av det heraldiske metallet (tinkturen) gull. Ofte gjengis gull og sølv som gult og hvitt i våpen, fordi gult og hvitt er mindre kostbart og komplisert å gjengi. F.eks. løven i Norges riksvåpen gjengis ofte som gul selv om det i heraldiske beskrivelser (blasoneringer) står at den er av gull. Fordi alle våpen skal ha enten gull eller sølv, behøver ikke gulfargen nødvendigvis å ha en bestemt symbolikk. I moderne, norske kommunevåpen kan gull ha symbolsk betydning, bl.a. kan gull stå for en gul kornåker, slik som i Ulsteins våpen fra 1986.

Ved fastsettinger av norske kommunevåpen i kgl. res. blir det samtidig fastsatt kommuneflagg. Bakgrunn eller figurer som er betegnet som gull i kommunevåpenet, blir da betegnet som gul i flagget.

Litteratur
----------

* Rusnavn-Tveit, Tom André (2023). *Gult i kunsten* (1 utg.). Askvoll: Johenen Pagera Forlag. ISBN 978-82-94032-06-8.


|  |  |
| --- | --- |
| Oppslagsverk/autoritetsdata | Store norske leksikon **·** Encyclopædia Britannica **·** Brockhaus Enzyklopädie **·** GND **·** LCCN **·** NKC
 |